Samsung lancerer nye tablets med Galaxy Tab A9

Når det kommer til prisvenlige Android-tablets, så er det svært at komme udenom Samsungs Galaxy A-serie, der nu får nye medlemmer med Tab A9. Her er ingen specifikationer, der blæser dig bagover, men en samlet pakke der er ideel til hele familiens underholdning.

Tab A9-serien kommer i to størrelser. 8,7 tommer og 11 tommer. Begge af LCD-typen. Den mindste model klarer op til 60 hertz, mens man får en mere jævn oplevelse i den store, der klarer 90 hertz.

Kameraerne på for- og bagsiden er på henholdsvist 8 og 2 megapixel. Og egner sig næppe til mere end et videoopkald til bedsteforældrene.

Begge varianter fås med enten 64 eller 128 gigabyte hukommelse (men kan udvides med op til 1 terabyte med et SD-kort). Snupper man den store model får man 8 gigabyte RAM. Ellers må man nøjes med 4 gigabyte.Tr også ukendte.

Når det kommer til netværkstilslutning, så skal man være opmærksom. Her er der nemlig kun 5G-muligheder på 11-tommer modellen af Tab A9. Den mindre klarer alene 4G. Begge kan alene håndtere WiFi 5-standarden.

Mærkværdigt nok, så er man omvendt bedre stillet, når det kommer til Bluetooth. Her er det den mindste model, som har fået Bluetooth 5.3, mens den store må tage til takke med 5.1. Det betyder formentlig ikke alverden, når først Gurli Gris eller nyhederne drøner over skærmen.

Samsung Tab A9 – specifikationer

| Samsung Galaxy Tab A9 | Samsung Galaxy Tab A9+

Skærm

8,7 tommer LCD
Op til 60 Hertz

11 tommer LCD
Op til 90 Hertz

Dimensioner og vægt | 124,7 x 211 x 8 mm, 332 gram (Wi-Fi), 333 gram (LTE) | 168,7 x 257,1 x 6,9 mm, 480 gram (Wi-Fi), 491 gram (5G)

Kamera

8 MP Bagkamera
2 MP Frontkamera

8 MP Bagkamera
2 MP Frontkamera

Processor | Octa-Core Processor | Octa-Core Processor

Hukommelse og lagerplads

4 GB Ram + 64 Gigabyte
8 GB Ram + 128 Gigabyte

Micro SD-kort op til 1 terabyte

4 GB Ram + 64 Gigabyte
8 GB Ram + 128 Gigabyte

Micro SD-kort op til 1 terabyte

Batteri | 5.100 mAh | 7.040 mAh
Operativsystem | Android 13 | Android 13

Netværk og tilslutning

4G LTE
Wi-Fi 5

Bluetooth 5.3

5G
Wi-Fi 5

Bluetooth 5.1

Lyd | Dolby Atmos | Dolby Atmos

Pris og tilgængelighed

Priserne på Samsung Galaxy Tab A9 starter ved 1.499,- kroner. Der er ingen startpris annonceret på Tab A9+. Begge varianter vil kunne fås i farverne Graphite, Silver og Navy. Salget vil starte den 1. januar 2024.

Samsung lancerer nye tablets med Galaxy Tab A9